32003R0874
L 126/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 874/2003 НА СЪВЕТА
от 6 май 2003 година
за сключване на Споразумение между Европейската общност и Република Кирибати за риболов в риболовната зона на Кирибати
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 във връзка с член 300, параграф 2 и член 300, параграф 3, първа алинея от него,
като взе предвид предложението на Комисията (1),
като взе предвид становището на Европейския парламент (2),
като има предвид, че:
(1)
Общността и Република Кирибати са договорили и парафирали споразумение за риболов, което предоставя на риболовците квоти за риболов във водите, над които Кирибати има суверенитет или които са под негова юрисдикция по отношение на риболовните зони.
(2)
В интерес на Общността е да одобри това споразумение.
(3)
Трябва да бъде определен методът за разпределяне на риболовните квоти между държавите-членки,
ПРИЕ НАСТОЯЩИЯ РЕГЛАМЕНТ:
Член 1
Одобрява се Споразумението между Европейската Общност и Република Кирибати за риболов в риболовната зона на Кирибати от името на Европейската общност.
Текстът на споразумението е приложен към настоящия регламент.
Член 2
Риболовните квоти, които са посочени в протокола към споразумението, се разпределят между държавите-членки, както следва:
-
кораби за риболов със сакови мрежи
Франция:
27 % от наличните лицензи
Испания:
73 % от наличните лицензи
-
Големи риболовни кораби
Испания:
6 кораба
Португалия
6 кораба
В случай, че заявленията за лицензи от тези държави-членки не покриват всички риболовни квоти, които са определени от протокола, Комисията може да разглежда заявления от всички други държави-членки.
Член 3
Държавите-членки, чиито кораби упражняват риболов по силата на настоящото споразумение следва да информират Комисията за количествата на всеки улов в риболовната зона на Кирибати в съответствие с Регламент (ЕО) № 500/2001 на Комисията от 14 март 2001 г. относно установяването на подробни правила за прилагане на Регламент (ЕИО) № 2847/93 на Съвета относно контрола на улова на риболовните кораби на Общността в териториалните води на трети страни и в открито море (3).
Член 4
Настоящият регламент влиза в сила на седмия ден след датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 май 2003 година.